ARA: Jittestjaw il-pont il-ġdid ta' Genoa b'konvoj ta' trakkijiet
Imtella' Lulju 19, 2020 - Aġġornata 19 Ta' Lulju, 2020 5:26pm Fl-Italja, beda l-ittestjar fuq il-pont il-ġdid fil-belt ta' Genoa. L-ittestjar mistenni jieħu sa sitt ijiem u hu ppjanat li jgħaddu minn fuqu 54 trakk. Il-pont l-antik kien sfronda bil-karozzi b'kollox f'Awwissu ta' sentejn ilu, meta kienu tilfu ħajjithom 43 persuna. L-inċident kien wassal għal baraxx ta' kritika lejn il-kumpanija li kienet topera l-pont. Ix-xogħol fuq il-pont il-ġdid beda f'Jannar ta' sena ilu u kompla għaddej minkejja li l-pajjiż spiċċa għarkupptejh minħabba l-imxija tal-coronavirus.